|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.08.2020.

|  |
| --- |
|  |

**Спољнотрговинска робна размена, за текући период и јул 2020.****Укупна спољнотрговинска робна размена Србије за период јануар-јул 2020. године износи:**– **24366,9 милионa долара – пад од 9,3% у односу на исти период претходне године;**– **22016,9 милиона евра – пад од 7,5% у односу на исти период претходне године.****Извезено** је робе у вредности од **10308,4** **мил. долара**, што чини пад од 9,9% у односу на исти период претходне године, а **увезено** је робе у вредности од **14058,5 мил. долара**, што је за 8,9% мање него у истом периоду претходне године. **Извоз** робе, изражен у **еврима**, имао је вредност од **9310,1 милиона**, што је пад од 8,2% у поређењу са истим периодом претходне године. **Увоз** робе имао је вредност од **12706,8 милиона**, што представља пад од 7,1% у односу на исти период прошле године. **Дефицит** износи **3750,0 мил. долара**, што чини **смањење од 6,1%** у односу на исти период претходне године. Изражен у еврима, дефицит износи **3396,7** милиона, што је **смањење од 4,0**% у поређењу са истим периодом претходне године.**Покривеност увоза извозом** је **73,3%** и мања је од покривености у истом периоду претходне године, када је износила 74,1%.Посматрано регионално, највеће учешће у извозу Србије имао је Регион Војводине (35,6%); следи Београдски регион (25,5%), Регион Шумадије и Западне Србије (21,9%), Регион Јужне и Источне Србије (17,0%), а око 0,1% извоза је неразврстано по територијама. Највеће учешће у увозу Србије имао је Београдски регион (49,2%); следе Регион Војводине (27,7%), Регион Шумадије и Западне Србије (13,2%), Регион Јужне и Источне Србије (9,2%), а око 0,8% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 57,5%(5929,1 мил. долара), следе роба за широку потрошњу, 31,3% (3230,7) и опрема, 11,1% (1148,2). Некласификована роба по намени износи 0,0% (0,4 мил. долара). У **структури увоза по намени производа** највише су заступљени производи за репродукцију, 51,8% (7279,5 мил. долара), следе роба за широку потрошњу, 21,5% (3020,9), и опрема, 15,1% (2129,5). Некласификована роба по намени износи 11,6% (1628,7 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 60,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 1309.4 | 1182.5 | Немачка  | 1852.5 | 1672.8 |
| Италија | 894.8 | 807.4 | Кина  | 1729.3 | 1561.2 |
| Босна и Херцеговина  | 751.7 | 679.0 | Италија | 1177.3 | 1062.5 |
| Румунија  | 639.0 | 576.8 | Руска Федерација  | 1042.4 | 949.1 |
| Руска Федерација  | 527.4 | 477.0 | Мађарска  | 669.9 | 606.0 |

Наш други по важности партнер јесу земље CEFTA, са којима имамо суфицит у размени од 1150,3 мил. долара, који је резултат углавном извоза: пољопривредних производа (житарице и производи од њих), електричних машина и апарата, нафте и нафтних деривата, друмских возила и пића. Извоз Србије износи 1672,0 а увоз 521,7 мил. долара за посматрани период. Покривеност увоза извозом је 320,5%. Изражено у **еврима**, извоз износи 1510,7а увоз 471,7 мил. евра (суфицит је 1039,0 мил. евра, а покривеност увоза извозом 320,3%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се кокс и полукокс од каменог угља и дрво четинара), Црном Гором (извозе се лекови за малопродају и руде олова и концентрати, а увозе се највише сирови алуминијум и димљено свињско месо) и Северном Македонијом (извоз електричних проводника и електрична енергија, а увозе се највише лекови за малопродају и заварене цеви од гвожђа и челика). Од осталих земаља истиче се и суфицит са Румунијом, Бугарском, Чешком, Хрватском, Словачком, Великом Британијом, Шведском. Највећи дефицит јавља се у трговини са Кином (због увоза телефона за мрежу станица и лаптопова) и Немачком. Следи дефицит са: Руском Федерацијом, Турском, Италијом, Мађарском, Белгијом, Републиком Корејом, Пољском (увоз делова за моторна возила), Ираком, Шпанијом, Француском, САД-ом, Словенијом, Швајцарском, Грчком ... **Према одсецима Стандардне међународне трговинске класификације (СМТК)**, извоз првих пет одсека чини 30,4% укупног извоза. Увоз првих пет одсека чини 24,9% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 12,8%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 1165.1 | 1051.0 | Електричне машине и апарати | 901.2 | 814.0 |
| Поврће и воће  | 535.4 | 483.6 | Друмска возила | 670.2 | 604.5 |
| Житарице и производи од њих  | 532.5 | 481.7 | Индустријске машине за општу употребу | 650.9 | 586.9 |
| Погонске машине и уређаји | 464.8 | 419.6 | Медицински и фармацеутски производи | 639.1 | 578.5 |
| Производи од каучука | 439.4 | 396.3 | Нафта и нафтни деривати | 633.1 | 572.8 |
|  |  |  |  |  |  |

У **јулу** 2020. годинеје извезено је робе у вредности од **1678,4 милиона долара**, што чини смањење од 3,8% у односу на исти месец претходне године. Увоз је износио **2250,9 милиона долара**,што је смањење од 8,2% у односу на исти месец претходне године.Изражено у еврима извезено је робе у вредности од **1479,6 милиона евра**, што чини смањење од 4,3% у односу на исти месец претходне године. Увоз је износио **1983,7 милиона евра**, што је смањење од 8,8% у односу на исти месец претходне године. Рачунато у доларима, десезонирани индекс јул 2020 / јун 2020. године показује раст извоза за 6,6% и раст увоза за 11,3%. Рачунато у еврима, десезонирани индекс јул 2020 / јун 2020. године показује раст извоза за 5,9% и раст увоза за 10,0%.Према Номенклатури статистике спољне трговине (**НССТ**) за месец ***јул***:На листи првих 5 производа у **извозу**, прво место заузима извоз *сетова проводника за авионе, возила и бродове* (74 мил. долара)*;* друго место припада извозу *нових спољних гума за аутомобиле* (41 мил. долара); на трећем месту је извоз *рафинисаног бакра,* са 37 мил. долара*;* следиизвоз *аутомобила*, *паљење свећицом*, *преко 1000, али испод 1500 cm3,* са 30 мил. долара; последње место припада извозу *кукуруза* са такође 30 мил. долара.Листа првих 5 производа у **увозу** показује да су *лекови за малопродају* (69 мил. долара) наш први увозни производ; други по значају је увоз *сирове нафте* (47 мил. долара); на трећем месту листе је увоз *телефона за мрежу станица* (29 мил. долара); следи увоз *дизел* *аутомобила*, *преко 1500, али испод 2500 cm3* (27 мил. долара); последње место заузима увоз *делова и прибор за моторна возила,* са 25 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |